### Taushetserklæring - Gaymer

Dette er en standard taushetserklæring som gjelder for frivillige og ansvarlige i Gaymer.

#### Taushetserklæring

Som frivillig forplikter jeg meg herved til ikke å bruke, åpenbare, utlevere eller på annen måte gjøre tilgjengelig for uvedkommende informasjon om alle personlige opplysninger som jeg er blitt kjent med i mitt arbeid i tilknytning til Gaymer.

Jeg vil også vise aktsomhet i omtale av andre forhold som jeg blir kjent med eller erfarer under mitt arbeid.

Personlige opplysninger som er gitt av en bruker i forbindelse med saksbehandling og/eller hjelpearbeid, kan etter samtykke fra brukeren benyttes internt.

Jeg har lest de lovbestemmelser som er anført i denne erklæring. Jeg er dermed klar over straffelovens kapittel 21 samt markedsføringslovens § 28 og § 29. Jeg er kjent med at brudd på disse bestemmelsene kan medføre straffeansvar.

Jeg er også klar over at taushetsplikten gjelder både i den tiden jeg er tilknyttet Gaymer og etter at mitt engasjement er avsluttet.

Som frivillig forplikter jeg meg til å:

* si fra når jeg er syk, eller av annen grunn er forhindret fra å komme.
* si fra når noe ikke fungerer
* si fra når jeg ikke kan fortsette mitt engasjement, også ferie/ opphold
* si fra når jeg vil slutte

Jeg er kjent med og godtar at kontaktperson (hovedansvarlig) har et oppfølgingsansvar og derved har krav på å høre hvordan kontakten med brukeren går.

#### Relevante lovsteder

Straffeloven kapittel 21

Markedsføringslovens §§ 28 og 29

#### Taushetspliktens omfang

Taushetsplikten omfatter helse- og sykdomsforhold, følelsesliv, livssyn, og religion, familieforhold og slektskap, utdanning, holdninger, arbeid og økonomiske situasjon, fødested, personnummer, statsborgerskap, yrke, bosted og arbeidsted, - når brukeren gir opplysninger til daglig leder, frivillig hjelper, eller styret, som ledd i hjelpearbeidet, og når videreformidling kan medføre skadevirkning for den det gjelder.

#### Bruk på nett

Taushetserklæringen gjelder også dersom den frivillige har bekreftet at den er akseptert gjennom en hake ved registrering av frivillig på nett.

Navn

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted/tid

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_